**Ny IS/IT Direktør i Nordic Choice Hotels**

**(Oslo, 19.08.2013) Oscar Edholm (41) er ansatt som ny IS/IT Direktør for Nordic Choice Hotels. Edholm får hovedansvaret for å restrukturere, videreutvikle og forvalte selskapets IS/IT strategi.**

Edholm er svensk og har mer en 13 års erfaring som leder for IT-avdelinger i flere store svenske selskaper. Han kommer fra stillingen som CIO for Retail and Brands hvor han har hatt det operative og strategiske ansvaret for konsernet IT-aktiviteter. Han har tidligere jobbet som IT Direktør for Avalon Innovation i Stockholm og som CIO for både Schibsted Sverige og Aftonbladet.

-*Blant mange svært kvalifiserte søkere utmerket Edholm**seg med bred kompetanse og lang erfaring innenfor både IT og forretningsdrift. Nordic Choice er i kraftig vekst, og det forutsetter at vi utvikler IT-løsninger som er tilpasset konsernets størrelse, samtidig som vi lager innovative løsninger som styrker vår konkurransekraft. Vi har overbevist om at Edholm er rett mann for denne oppgaven,* sier Bjørn Arild Wisth, viseadministrerende direktør i Nordic Choice Hotels.

Som IT-direktør for Nordic Choice Hotels vil Edholm få ansvaret for å utvikle og drifte systemer, tjenester og applikasjoner innenfor IS/IT. Ambisjonen er å utvikle fremtidsrettede IT-tjenester som er kunde- og brukerstyrt med mål om å gjøre de 171 Nordic Choice-hotellene mer konkurransedyktig.

- Jeg ser på meg selv som en dreven og forandringsvillig leder. Min styrke er å kunne skape nye forretningsfordeler med IT som motor, og jeg ser mange spennende muligheter for Nordic Choice. Jeg gleder meg til å ta fatt på oppgavene som venter, sier påtroppende IT Direktør i Nordic Choice,Oscar Edholm.

Edholm tiltrer stilling i løpet av høsten.

***Nordic Choice Hotels*** *er Nordens største hotellkonsern med 171 hoteller og 12 000 medarbeidere i Skandinavia og Baltikum. Selskapet markedsfører kjedene Comfort, Quality Hotels, Quality Resort, Clarion Collection og Clarion, samt 9 unike hotellperler innen Nordic Hotels & Resorts. Alle hoteller er miljøsertifisert etter ISO 14001.* ***Les mer på*** [***www.choicehotels.no***](http://www.choicehotels.no)